Unul dintre câștigătorii Oscarului a avut o declarație surprinzătoare la prima vedere. Sunt primul regizor care nu și-ar fi dorit să fie pe această scenă, a spus ucraineanul Mstyslav Chernov. El a realizat un documentar despre Mariupol.
Premiul Oscar pentru "Cel mai bun documentar" a fost acordat producției "20 Days in Mariupol" a regizorului ucrainean Mstyslav Chernov.
Este un documentar de război despre care regizorul a spus că și-ar fi dorit să nu fie "făcut niciodată", potrivit Sky News.
Filmul documentar prezintă primele zile ale invaziei Rusiei în Ucraina.
"Acesta este primul Oscar din istoria Ucrainei. Și sunt onorat. Probabil că voi fi primul regizor de pe această scenă care spune că mi-aș fi dorit să nu fi făcut niciodată acest film", a spus Mstyslav Chernov de pe scenă.